CELEX: 22021A0521(01)
Language: mt
Date: 2020-12-17 00:00:00
Title: Ftehim fil-forma ta’ Skambju ta’ Ittri bejn l-Unjoni Ewropea u r-Renju tan-Norveġja skont l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika ta’ konċessjonijiet dwar il-kwoti tariffarji kollha inklużi fl-iskeda CLXXV tal-UE bħala konsegwenza tal-ħruġ tar-Renju Unit mill-Unjoni Ewropea

21.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 181/3
            
         
      FTEHIM
      FIL-FORMA TA’ SKAMBJU TA’ ITTRI BEJN L-UNJONI EWROPEA U R-RENJU TAN-NORVEĠJA SKONT L-ARTIKOLU XXVIII TAL-FTEHIM ĠENERALI DWAR IT-TARIFFI U L-KUMMERĊ (GATT) TAL-1994 RIGWARD IL-MODIFIKA TA’ KONĊESSJONIJIET DWAR IL-KWOTI TARIFFARJI KOLLHA INKLUŻI FL-ISKEDA CLXXV TAL-UE BĦALA KONSEGWENZA TAL-ĦRUĠ TAR-RENJU UNIT MILL-UNJONI EWROPEA
      
         
      A.   Ittra mingħand l-Unjoni Ewropea
      
      Eċċellenza,
      Wara n-negozjati skont l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika ta’ konċessjonijiet dwar il-kwoti tariffarji kollha inklużi fl-Iskeda tat-Tariffi tal-Unjoni Ewropea CLXXV bħala konsegwenza tal-ħruġ tar-Renju Unit mill-Unjoni Ewropea kif ikkomunikat lill-Membri tad-WTO fid-dokument G/SECRET/42/Add.2, in-Norveġja u l-Unjoni Ewropea jaqblu li jikkonkludu n-negozjati abbażi ta’ dan li ġej:
      In-Norveġja taqbel mal-prinċipju u mal-metodoloġija tat-tqassim tal-impenji kwantitattivi skedati fil-forma ta’ kwoti tariffarji tal-Unjoni Ewropea li jinkludu r-Renju Unit fejn hemm kwantità mqassma meħuda mill-Unjoni Ewropea li ma għadhiex tinkludi lir-Renju Unit bil-bqija tal-kwantità meħuda mir-Renju Unit.
      Rigward il-kwoti tariffarji fejn in-Norveġja għandha drittijiet ta’ negozjati skont l-Artikolu XXVIII tal-GATT tal-1994, in-Norveġja tesprimi li taqbel u hi sodisfatta bit-tqassim propost kif stabbilit fid-dokument G/SECRET/42/Add.2 u l-impenji kwantitattivi li jirriżultaw meħuda mill-Unjoni Ewropea li ma għadhiex tinkludi lir-Renju Unit.
      Minkejja l-paragrafu preċedenti, fir-rigward tal-kwota tariffarja 002 (l-aringa), in-Norveġja u l-Unjoni Ewropea jaqblu kif ġej: abbażi tal-esportazzjonijiet lejn l-Unjoni Ewropea f’perijodu ta’ referenza rappreżentattiv aktar reċenti ta’ 2015-2017, in-Norveġja u l-Unjoni Ewropea jikkonfermaw li l-impenn kwantitattiv skedat għall-aringa tal-Unjoni Ewropea li jinkludi lir-Renju Unit ta’ 34 000t se jitqassam b’mod li l-kwantità skedata għall-Unjoni Ewropea li ma tibqax tinkludi lir-Renju Unit tkun 33 496t.
      L-Unjoni Ewropea u n-Norveġja għandhom jinnotifikaw lil xulxin meta jkunu tlestew il-proċeduri interni tagħhom għad-dħul fis-seħħ ta’ dan il-Ftehim. Dan il-Ftehim għandu jidħol fis-seħħ fid-data tal-aħħar notifika. Għandu japplika minn dik id-data jew mid-data meta r-Renju Unit ma jibqax kopert mill-iskeda ta’ konċessjonijiet u impenji tal-Unjoni Ewropea CLXXV, liema waħda tkun l-aktar reċenti.
      Inkun obbligat lejk jekk tikkonferma li l-Gvern tiegħek jaqbel ma’ dan ta’ hawn fuq. Għandi l-unur nipproponi li, jekk dan ta’ hawn fuq hu aċċettabbli għall-Gvern tiegħek, din l-ittra u l-konferma tiegħek flimkien jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u n-Norveġja, inkluż għall-finijiet tal-Artikolu XXVIII:3(a) u (b) tal-Ftehim GATT tal-1994.
      Għoddni dejjem tiegħek.
      
         
      B.   Ittra min-Norveġja
      
      Eċċellenza,
      Għandi l-unur ngħarrfek li rċevejt l-ittra tiegħek bid-data tal-lum, li tgħid hekk:
      
         “Wara n-negozjati skont l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 rigward il-modifika ta’ konċessjonijiet dwar il-kwoti tariffarji kollha inklużi fl-Iskeda tat-Tariffi tal-Unjoni Ewropea CLXXV bħala konsegwenza tal-ħruġ tar-Renju Unit mill-Unjoni Ewropea kif ikkomunikat lill-Membri tad-WTO fid-dokument G/SECRET/42/Add.2, in-Norveġja u l-Unjoni Ewropea jaqblu li jikkonkludu n-negozjati abbażi ta’ dan li ġej:
         In-Norveġja taqbel mal-prinċipju u mal-metodoloġija tat-tqassim tal-impenji kwantitattivi skedati fil-forma ta’ kwoti tariffarji tal-Unjoni Ewropea li jinkludu r-Renju Unit fejn hemm kwantità mqassma meħuda mill-Unjoni Ewropea li ma għadhiex tinkludi lir-Renju Unit bil-bqija tal-kwantità meħuda mir-Renju Unit.
         Rigward il-kwoti tariffarji fejn in-Norveġja għandha drittijiet ta’ negozjati skont l-Artikolu XXVIII tal-GATT tal-1994, in-Norveġja tesprimi li taqbel u hi sodisfatta bit-tqassim propost kif stabbilit fid-dokument G/SECRET/42/Add.2 u l-impenji kwantitattivi li jirriżultaw meħuda mill-Unjoni Ewropea li ma għadhiex tinkludi lir-Renju Unit.
         Minkejja l-paragrafu preċedenti, fir-rigward tal-kwota tariffarja 002 (l-aringa), in-Norveġja u l-Unjoni Ewropea jaqblu kif ġej: abbażi tal-esportazzjonijiet lejn l-Unjoni Ewropea f’perijodu ta’ referenza rappreżentattiv aktar reċenti ta’ 2015-2017, in-Norveġja u l-Unjoni Ewropea jikkonfermaw li l-impenn kwantitattiv skedat għall-aringa tal-Unjoni Ewropea li jinkludi lir-Renju Unit ta’ 34 000t se jitqassam b’mod li l-kwantità skedata għall-Unjoni Ewropea li ma tibqax tinkludi lir-Renju Unit tkun 33 496t.
         L-Unjoni Ewropea u n-Norveġja għandhom jinnotifikaw lil xulxin meta jkunu tlestew il-proċeduri interni tagħhom għad-dħul fis-seħħ ta’ dan il-Ftehim. Dan il-Ftehim għandu jidħol fis-seħħ fid-data tal-aħħar notifika. Għandu japplika minn dik id-data jew mid-data meta r-Renju Unit ma jibqax kopert mill-iskeda ta’ konċessjonijiet u impenji tal-Unjoni Ewropea CLXXV, liema waħda tkun l-aktar reċenti.
         Inkun obbligat lejk jekk tikkonferma li l-Gvern tiegħek jaqbel ma’ dan ta’ hawn fuq. Għandi l-unur nipproponi li, jekk dan ta’ hawn fuq hu aċċettabbli għall-Gvern tiegħek, din l-ittra u l-konferma tiegħek flimkien jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u n-Norveġja, inkluż għall-finijiet tal-Artikolu XXVIII:3(a) u (b) tal-Ftehim GATT tal-1994.”.
      
      B’dan għandi l-unur nesprimi l-qbil tal-Gvern tiegħi ma’ din l-ittra.